Toivo Lehto

Toivo Urho Lehto (ent. Lintunen, 2. tammikuuta 1891 Jyväskylä – 15. lokakuuta 1968 Helsinki) oli suomalainen sosialidemokraattien poliitikko ja kansanedustaja 5. syyskuuta 1922 – 31. heinäkuuta 1929 Vaasan läänin itäisestä vaalipiiristä. Hän oli myös Jyväskylän kaupunginvaltuuston jäsen. Vuoden 1925 presidentinvaalissa Lehto oli valitsijamiehenä.

Lehto kävi kansakoulun ja työskenteli vuosina 1905–1911 lehtipoikana, latojana ja taittajana. Hän valmistui latojaksi vuonna 1910 ja työskenteli Sorrettu Voima -lehden konelatojana Jyväskylässä 1911–1913 ja Gummeruksen kirjapainon konelatojana 1913–1918.

Vuosina 1918–1919 Lehto oli vankilassa poliittisista syistä. Vapauduttuaan hän toimi Työn Voiman päätoimittajana Jyväskylässä vuodet 1919–1928, ja myöhemmin Suomen Sosialidemokraatin konelatojana vuodesta 1937.

Lähteet

Aiheesta muualla
 
 Patrikainen, Seppo & Joensuu, Miikka. Se olkoon vapauden työ. SDP:n Keski-Suomen piiri 1906-2006. ISBN 978-952-92-2586-6. Jyväskylä 2007. (s. 436)

Kansanedustajat
Suomen Sosialidemokraattisen Puolueen poliitikot
Jyväskylän kaupunginvaltuutetut
Vaasan läänin itäinen vaalipiiri
Suomalaiset päätoimittajat
Vuonna 1891 syntyneet
Vuonna 1968 kuolleet